સોનિયા ગાંધીએ કાર્યક્રમમાં વડા પ્રધાન નરેન્દ્ર મોદી સરકારની કાર્યપ્રણાલી, કોંગ્રેસપ્રમુખ તરીકે રાહુલ ગાંધીની ક્ષમતા, દીકરી પ્રિયંકા ગાંધી-વાડ્રાના રાજકારણમાં પ્રવેશ, સંસદની કાર્યવાહીમાં વિક્ષેપ, બેન્કોને સંડોવતા કૌભાંડો સહિત અનેક મુદ્દાઓ પર પોતાના સ્પષ્ટ વિચારો રજૂ કર્યા છે. મોદી સરકારની કાર્યપદ્ધતિ પર સવાલ સાથે શંકા ઉઠાવીને સોનિયાએ ભારપૂર્વક કહ્યું કે અમે 2019માં નિર્ધારિત લોકસભાની ચૂંટણીમાં ભાજપને ફરી જીતવા નહીં દઈએ.